ഇന്ഷുറന്സ് തുക മകന് ലഭിക്കാന് മരിക്കാന് ഒരുങ്ങി പിതാവ് തന്റെ മകന് 10 മില്യണ് ഡോളറിന്റെ ഇന്ഷുറന്സ് തുക ലഭിക്കുവാന് വേണ്ടി മരിക്കാന് ഒരുങ്ങി ഒരു പിതാവ്. സൗത്ത് കരാലൈനയിലെ അറ്റോര്ണി അലക്സ് മര്റഡാം അതിനായി വാടകക്കൊലയാളിയെ വരെ ഏര്പ്പെടുത്തി വളരെ ആസൂത്രിതമായി സ്വന്തം മരണത്തിന്റെ പ്ലാന് ഒരുക്കി. കാറില് കൊലയാളിയുമായി പോയി വിജനമായ സ്ഥലത്ത് വെച്ച് കൊലയാളിയെ കൊണ്ട് തന്റെ തലയ്ക്ക് നേരെ വെടിയുതിര്ക്കാനായിരുന്നു പ്ലാന്. എന്നാല് വെടിയുണ്ട ലക്ഷ്യം കണ്ടില്ല. തലയ്ക്ക് പരിക്കേറ്റ നിലയില് വീണ അലക്സ് പോലീസിനെ വിളിച്ച് വെടിയേറ്റത്ത് അറിയിക്കുകയും സ്ഥലത്തെത്തിയ പോലീസ് ഇയാളെ അടുത്തുള്ള ആശുപത്രിയില് പ്രവേശിപ്പിക്കുകയും ചെയ്തു. പിന്നീട് സംഭവിച്ചതെല്ലാം തുറന്നു പറയുകയായിരുന്നു. വെടിവെച്ചതിനുശേഷം രക്ഷപ്പെട്ട കര്ട്ടിസ് എഡ്വേര്ഡ് എന്ന വാടക കൊലയാളിയെ പോലീസ് തിരയുകയാണ്. ഇയാള്ക്കെതിരെ കേസ് എടുത്തിട്ടുണ്ട്. അലക്സിനെതിരെ ഇതുവരെ കേസെടുത്തിട്ടില്ല. അലക്സ് ലഹരിമരുന്നിന് അടിമയാണെന്നും മാസങ്ങള്ക്കു മുമ്ബ് മറ്റൊരു മകനും ഭാര്യയും അജ്ഞാതരുടെ വെടിയേറ്റ് മരിച്ചതിലെ നിരാശനായിരുന്നുവെന്നുമാണ് പോലീസ് പറയുന്നത്. സംഭവത്തെക്കുറിച്ച് കൂടുതല് അന്വേഷണം നടത്തുകയാണ് പോലീസ്.